Documentació que cal adjuntar a la sol·licitud (vegeu el PAS 1: Sol·licitar presencialment):
Els requisits de les entitats beneficiàries són els establerts a la Base 3 de l'Ordre EMO/206/2013, de 2 de setembre.
El Servei d'Ocupació de Catalunya emetrà la resolució dels expedients en el termini màxim de 3 mesos a comptar des de la data de presentació de la sol·licitud.
Si transcorregut aquest termini no s'ha dictat i notificat resolució expressa, les sol·licituds s'entendran desestimades, d'acord amb el que preveu l'article 54.2.e) de la Llei 26/2010, de 10 d'agost, de règim jurídic i de procediment de les administracions públiques de Catalunya en relació amb el règim de silenci administratiu.
El director del SOC dictarà resolució de concessió de les sol·licituds que es notificarà a l'administració sol·licitant, d'acord amb el que estableixen els articles 58 i 59 de la Llei 30/1992, de 26 de novembre, de règim jurídic de les administracions publiques i del procediment administratiu comú, modificada per la Llei 4/1999, de 13 de gener i d'acord amb l'article 56 de la Llei 26/2010, del 3 d'agost, de règim jurídic i de procediment de les administracions públiques de Catalunya.
El sentit de la Resolució podrà ser estimatòria, desestimatòria, d'inadmissió, desistiment tàcit, desistiment i renúncia expressa.
Contra les resolucions de la Direcció del Servei Públic d'Ocupació de Catalunya, que no posen fi a la via administrativa, es podrà interposar un recurs d'alçada davant la Secretaria general, en el termini d'un mes, a partir de l'endemà de la notificació de la resolució, segons el que estableix l'article 114 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
El termini de justificació és de dos mesos a comptar des de la data de fi d'adscripció de la persona, d'acord amb les dates informades en Contrat@.
En el cas que hi hagi més d'una persona adscrita al projecte o més d'un projecte, el termini començarà a comptar des de la darrera data de fi d'adscripció.
En el cas d'ajuntaments i entitats amb atorgaments realitzats en primera i segona fase el termini començarà a comptar des de la finalització de la darrera adscripció de qualsevol dels dos atorgaments.
La justificació contindrà una memòria justificativa de l'acció i una memòria econòmica.
Memòria justificativa de l'acció que ha d'incloure, tal i com s'especifica a la Base 19, punt 10, de l'Ordre EMO/206/2013, de 2 de setembre, com a mínim la informació següent:
Memòria econòmica justificativa que ha d'incloure la informació següent:
Es presentarà una relació amb la totalitat de les despeses de retribució de totes les persones adscrites.
Aquesta relació es presentarà segons les instruccions (veure apartat 8 de la Guia de justificació econòmica).
En el supòsit que s'hagin practicat retencions d'IRPF a la/les persona/es adscrita/es:
L'entitat haurà d'aportar la còpia compulsada dels rebuts de liquidació de l'IRPF, així com el detall de tots els perceptors inclosos.
Model 190 Resum anual de retencions i pagaments a compte i model 111, retencions i ingressos a compte de l'IRPF.
Un certificat emès pel/per la secretari/ària i/o l'/la Interventor/a de l'entitat beneficiària on constarà que les despeses subvencionables han estat efectivament pagades abans de la finalització del període de presentació de justificació econòmica (Annex 5), segons model normalitzat (G146NCOSO-017).
Si s'escau, carta de pagament de reintegrament en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar des del termini de finalització per la justificació econòmica.
La sol·licitud d'acceptació de la justificació econòmica s'ha d'adreçar al Cap del Servei de Verificació Administrativa i Justificació Econòmica i s'ha de presentar preferentment a l' Oficina de Treball, sens perjudici de l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Envieu la sol·licitud de subvenció a l' Oficina de Treball corresponent al codi postal de l'entitat sol·licitant.
Cal que l'adreceu a l'atenció de la Direcció del Servei de Verificació Administrativa i Justificació Econòmica.